પોલીસ સુત્રોમાંથી મળતી માહિતી અનુસાર, ભરૂચ શહેરમાં આવેલાં ધોળીકૂઇ બજાર રાવળ ટેકરો વિસ્તારમાં રહેતો મહેશ ચીમન રાવળ મચ્છીમાર્કેટ પાસે કાંદા બટાકાની લારી ચલાવે છે. ગઇકાલે રાત્રીના સમયે વિસ્તારમાંથી મેઘરાજાનો વરઘોડો નિકળતો હોઇ તે તેનો સામાન તેના ઘરમાં મુકતો હતો. તે વેળાં તેના ઘર પાસે જ રહેતાં અને ધોળીકૂઇ બજારમાં કાંદા બટાટાનો વેપાર કરતાં મુકેશ જયંતિ રાવળે તેમના ઘરે આવી તેમને અપશબ્દો બોલવા લાગ્યો હતો. મહેશે તેને ટોકતાં તેણે તેની ઉપર લાકડીથી હૂમલો કર્યો હતો.